# Bestyrelsesmøde i A/B Gaardbo

## 13. april 2023

## Kl. 18.30 – 20.30

## 

## Møde indkaldt af formanden

Sted: Hos Bent

Deltagere: Louise, Finn, Emil og Bent

**Afbud:** May

**Mødeleder:** Bent

**Referent:** Bent

**Materiale:** Regnskab 2022 og budget 2023

**Næste møde:** Ikke aftalt

**Dagsorden:**

**Til drøftelse/behandling:**

1. Årsregnskab og budget Finn
2. Generalforsamling/indkaldelse Bent
3. Ny vedligeholdelseskonto                      Bent
4. Affaldssortering Emil
5. Amart Finn/Bent
6. Claus (erhverv/beboelse) Bent
7. Legehus m.m.  Louise
8. Hvem må være i gården Louise
9. Sommerfest/julefrokost Louise
10. Brandsikring af køkkentrapper og loft Bent

**Årsregnskab og budget:**

Finn gennemgik årsregnskab for 2022 punkt for punkt. Regnskabet udviser overskud på kr. 539.711, bestyrelsen godkendte det fremlagte regnskab. Drøftelse af ny valuarvurdering og andre reserver. Vi fastholder værdiansættelsen fra den gamle valuarvurdering og de reserverede beløb under andre reserver.

Budget for 2023 godkendt med følgende justeringer:

Lejeindtægter erhverv nedsættes med kr. 60.000 til kr. 882.000. Vedligeholdesomkostninger hæves til kr. 500.000 (henset til evt. ny vedligeholdelse konto). Der afsættes kr. 100.000 til projekteringsudgifter til tagrenovering m.v. Finn tilretter.

**Generalforsamling/indkaldelse og ny vedligeholdelseskonto:**

Bent udarbejder indkaldelse. Generalforsamling afholdes som vi plejer i Kareten. Dato er tidligere besluttet. På valg Finn, Louise og May. Finn og Louise villig til genvalg, hvad siger May ? (bestyrelsen ser gerne at May fortsætter). Bestyrelsen indstiller at der oprettes ny vedligeholdelseskonto på kr. 40.000 pr. andelshaver efter samme regler som tidligere.

**Affaldssortering:**

Louise, Emil og Bent har holdt møde med kommunen og har indgået aftale med kommunen om bedre sortering og nedbringelse af restaffald. Projektet starter op den 1/6 forinden tager Emil en drøftelse med vore erhvervslejere. Emil er tovholder på projektet.

Side 2

**Amart:**

Finn og Bent tager en snak med Amart om etablering af køleanlæg til lejemålet. Finn indhenter tilbud. Vi tilbyder finansiering mod lejeforhøjelse. Amart er lidt i restance, Finn rykker.

**Claus erhverv/beboelse:**

Der er søgt byggetilladelse, vi afventer svar fra kommunen. Skærpede krav jf. nyt bygnings- reglement (brandteknisk rapport). Udgifter hertil ikke afklaret. Hvis der fortsat er krav til mekanisk udsugning. Betaler foreningen således at alle i denne side af opgangen kan tilsluttes.

**Legehus m.v.**

Louise er tovholder, og fremlagde forslag til nyt legehus m.v. Bestyrelsen godkendt, forventet udgift til det hele på ca. kr. 10.000. Overvejelser om en aktivitetsdag med nedtagning af eksisterende hus, etablering af nyt, maling m.v.

**Hvem må være i gården:**

På foranledning af Louise havde bestyrelsen en drøftelse af hvor meget erhvervene må benytte gården. Hvis det tager overhånd må vi indskærpe. Forinden skal vi lige have tjekket hvad der står i lejeaftalerne.

**Sommerfest/julefrokost:**

Bestyrelsen er positive overfor afholdelse af begge arrangementer, dog lidt svært ved at finde datoer. Louise undersøger om der er stemning for en sommerfest i gården den 24/6.

**Brandsikring af køkkentrapper og loft:**

Udskiftning af døre fra køkkentrapper til loft. Finn bestiller tømrer. Evt. ændringer på loftet tages op senere.

**Eventuelt:**

Vi er ikke tilfredse med den nuværende trappevask. Louise indhenter tilbud fra en anden leverandør.

Internet, intet nyt. Finn/Louise arbejder videre med at undersøge muligheder. Alle enige om at vi skal have fundet en løsning med fibernet. Bent har problemer med signalet på Kabeltv.

Slut